5.5.2012 Jurnalul Oficial al Uniunii Europene L 120/1 (Acte fără caracter legislativ) REGULAMENTE REGULAMENTUL (UE) NR. 383/2012 AL COMISIEI din 4 mai 2012 de stabilire a cerințelor tehnice cu privire la permisele de conducere care conțin un mediu de stocare (microcip) (Text cu relevanță pentru SEE) COMISIA EUROPEANĂ, având în vedere Tratatul privind funcționarea Uniunii Europene, având în vedere Directiva 2006/126/CE a Parlamentului European și a Consiliului din 20 decembrie 2006 privind permisele de conducere (!), în special articolul 1 alineatul (2), întrucât: (1) Directiva 2006/126/CE stipulează eliberarea unui model comun de permis de conducere în statele membre, inclusiv a unui mediu opțional de depozitare (microcip). ( Introducerea unui astfel de microcip în noul model de permis de conducere ar trebui să permită statelor membre să crească şi mai mult nivelul protecţiei anti- fraudă. Prelucrarea datelor personale trebuie făcută în conformitate cu normele Uniunii prevăzute, printre altele, de Directiva 95/46/CE a Parlamentului European şi a Consiliului din 24 octombrie 1995 privind protecția persoanelor fizice în ceea ce priveşte prelucrarea datelor cu caracter personal şi libera circulație a acestor date (?). (3) Dacă statele membre aleg să introducă acest microcip în permisul de conducere, implementarea tehnică a acestuia trebuie să îndeplinească anumite cerințe și standarde, în vederea asigurării interoperabilității și a unei rezistențe adecvate împotriva fraudei. ( În cazul permiselor de conducere cu microcip trebuie aplicată o procedură de omologare UE de tip pentru a se verifica dacă sunt în conformitate cu standardele respective. Procedura de omologare UE de tip nu trebuie aplicată acelor permise de conducere care nu conțin microcip. () JO L 403, 30.12.2006, p. 18. () JO L 281, 23.11.1995, p. 31. (5) Cerințele tehnice aplicabile permiselor de conducere cu microcip trebuie să se bazeze pe standarde tehnice aprobate la nivel internațional, în special pe standardul 18013 al Organizaţiei Internaţionale de Standardizare/ Comisiei electrotehnice internaționale (ISOJIEC), care stabileşte un cadru pentru formatul și conţinutul de date ale unui permis de conducere conform cu normele ISO. (6) Măsurile prevăzute de prezentul regulament sunt conforme cu avizul Comitetului privind permisele de conducere, ADOPTĂ PREZENTUL REGULAMENT: Articolul 1 Domeniul de aplicare Prezentul regulament se aplică permiselor de conducere care conțin un microcip şi care au fost eliberate în conformitate cu Directiva 2006/126|CE. Articolul 2 Cerințe generale (1) Microcipul şi datele pe care le conține acesta, inclusiv toate informațiile opționale sau suplimentare, vor fi în confor- mitate cu anexa I la prezentul regulament. (2) Microcipul va stoca datele armonizate legate de permisul de conducere, aşa cum este prevăzut în anexa I, secțiunea 1.2.1. (3 Statele membre vor consulta Comisia înainte de a încărca pe microcipul unui permis de conducere datele suplimentare menționate în anexa l, secțiunea 1.2.2. Articolul 3 Standarde aplicabile Anexa II la prezentul regulament cuprinde lista standardelor aplicabile permiselor de conducere cu microcip.